TU โชว์รายได้ Q2 ออลไทม์ไฮ 3.9 หมื่นลบ. แจกปันผล 0.40 บ. XD 22 ส.ค.นี้
TU โชว์รายได้ไตรมาส 2/65 ออลไทม์ไฮ 3.9 หมื่นลบ. เพิ่มขึ้น 9% จากปีก่อน จากราคาขาย-กำไรอัตราแลกเปลี่ยนเพิ่ม แจกปันผล 0.40 บ. ขึ้นเครื่องหมาย XD 22 ส.ค.65 กำหนดจ่าย 5 ก.ย.65
TU โชว์รายได้ไตรมาส 2/65 ออลไทม์ไฮ 3.9 หมื่นลบ. เพิ่มขึ้น 9% จากปีก่อน แจกปันผล 0.40 บ. ขึ้นเครื่องหมาย XD 22 ส.ค.65 กำหนดจ่าย 5 ก.ย.65
8 ส.ค. 2565

บริษัท ไทยยูเนี่ยน กรุ๊ป จำกัด (มหาชน) หรือ TU รายงานผลการดำเนินงานงวดไตรมาส 2/65 สิ้นสุด วันที่ 30 มิ.ย.65 ดังนี้

โดยผลการดำเนินงานงวดไตรมาส 2/65 กำไรลดลง เนื่องจากผลประกอบการที่แข็งแกร่งกว่าระดับปกติในปีก่อน และจากรายการพิเศษที่ไม่ใช่เงินสดที่เกิดขึ้นเพียงครั้งเดียว จากการปรับมูลค่ายุติธรรมของหุ้นบุริมสิทธิใน เรด ล็อบสเตอร์ที่ลดลง 564 ล้านบาทในไตรมาส 2/2565 (424 ล้านบาท หลังเครดิตภาษี)
สำหรับรายการที่เกิดขึ้นเพียงครั้งเดียวที่ไม่ใช่เงินสดนี้เป็นผลจากการปรับสมมุติฐานอัตราดอกเบี้ยหรืออัตราคิดลด สอดคล้องกับการปรับขึ้นอัตราดอกเบี้ยนโยบายในสหรัฐอเมริกา (+225 bps ในครึ่งแรกของปีและเดือนกรกฎาคม 2565) และคาดการณ์ว่าจะมีการปรับเพิ่มอีกครั้งในช่วงครึ่งหลังของปี 2565
อย่างไรก็ดีบริษัทฯ มียอดขายสูงสุดเป็นประวัติการณ์ในไตรมาส 2/2565 ที่ 38,946 ล้านบาท เพิ่มขึ้น 8.5% จากช่วงเดียวกันของปีก่อน โดยมีปัจจัยจากราคาขายที่ปรับสูงขึ้นความต้องการสินค้าที่เพิ่มขึ้น และอัตราแลกเปลี่ยน ส่งผลให้มีการเติบโตของกลุ่มธุรกิจอาหารสัตว์เลี้ยงและผลิตภัณฑ์เพิ่มมูลค่าเติบโต 41.7% และกลุ่มอาหารทะเลแปรรูปเติบโต 10.7%
นอกจากนั้นบริษัทฯ ยังประกาศจ่ายปันผลจากงวดดำเนินงานวันที่ 1 ม.ค. 2565 ถึงวันที่ 30 มิ.ย. 2565 เป็นเงินสด 0.40 บาท/หุ้น กำหนดขึ้นเครื่องหมาย XD วันที่ 22 ส.ค.65 และกำหนดจ่ายเงินปันผลในวันที่ 5 ก.ย.65